open-index/open-wikipedia-markdown huggingface dataset:
Hypoksi

**Hypoksi** er i medisin et begrep som beskriver mangel på oksygen (surstoff) i vevet.

Ved hypoksemi har pasienten mangel på oksygen i blodet.

## Varianter
Man skiller mellom iskemi, cyanose og anoksi. Surstoffmangel blir ofte betegnet som iskemi når tilstanden skyldes tette blodårer, som ved angina pectoris eller hjerteinfarkt. Cyanose er surstoffmangel der det finnes mye oksygenfattig hemoglobin, som ser blåere ut igjennom huden. Ved episoder med fullstendig bortfall av oksygentilførsel, bruker man gjerne betegnelsen anoksi.

## Årsaker
Hypoksi kan forårsakes av lavt lufttrykk, lite oksygen i lufta, trange luftveier, svak lungefunksjon, eksempelvis hos pasienter med kronisk obstruktiv lungesykdom (KOLS), spesielt emfysem. Det kan også oppstå som følge av sirkulasjonsforstyrrelser, for eksempel av ulike hjertefeil.

Ved flyging over ca. 10 000 fot uten trykkabin eller tilførsel av oksygen, kan surstoffmangelen bli et problem. I vanlig luft er kun ca 20 % oksygen. Over 20 000 fot kan bevisstløshet inntre hurtig. Derfor er det viktig å få på seg surstoffmaske hurtig dersom trykket faller i en flykabin. Dette er bakgrunnen for at man ifølge sikkerhetsinformasjonen i rutefly skal ta på egen maske før man hjelper andre dersom masken faller ned. Fallskjermhoppere blir vanligvis fløyet opp til 12 000 fot der de hopper ut og starter fallet, siden de da er så kort tid over 10 000 fot at det ikke blir nevneverdig hypoksi av det.

Det er også mulig å oppleve hypoksi i trykkammer.

## Symptomer
Redusert konsentrasjonsevne kan være et symptom på hypoksi. Pasienten kan også bli mer likeglad og ikke innse behovet for å ta tak i alvorlige problemer. Helt enkle regnestykker kan bli umulig å løse. Synsfeltet blir innsnevret. Fargesynet blir dårligere. Etterhvert kan man besvime. Dersom pasienten blir tilført 100 % surstoff reverseres symptomene hurtig.

## Måling av oksygen i blodet
Oksygeninnholdet i blodet kan måles på mange forskjellige måter, blant annet ved pulsoksymetri, hvor man får et mål på hvor stor andel av hemoglobinet i de røde blodlegmene som inneholder oksygen (hos friske ca. 98 %). Det er verdt å merke seg at dette egentlig ikke sier så veldig mye om total mengde oksygen i blodet.

Et mer nøyaktig mål kan finnes ved en såkalt blodgassanalyse, hvor man, blant annet, får bestemt partialtrykket av oksygenet i blodet (PaO2).

## Eksterne lenker
* 

## Referanser
Danserfjella

**Danserfjella** brukes av blant annet Kartverket som navn på et stort åsparti mellom Vansjø og fylkesvei 279 i Østfold.

En annen kilde, Oskarson, S.: «Historisk atlas over Råde» avgrenser i et kart Danserfjella til et mindre platå med to høyder sørvest i dette området, eventuelt også utenfor det, med koordinatene (i sentrum av området) ca. 59° 23′ 3,0414″ N 10° 56′ 32,62084″ Ø.

En tredje kilde hevder en lokalisering enda lenger sør. På det militære Kvadratmiilkart nr. 26 fra 1776 finnes «Dansebierg» ved ca. 59° 22′ 15,07324″ N 10° 56′ 32,90749″ Ø. Åsene på dette gamle kartet er tydelig upresise, men plasseringen er opplagt en helt annen enn ved de to andre alternativene, for eksempel ca. 2&nbsp;km sør for området som Kartverket antyder på Norgeskart.no.

De alternative lokaliseringene er beskrevet i boka «Kortreiste topper i høyreist skog».

Kartverket oppga tidligere Danserfjella som høyeste topp i Råde kommune i sin liste «Høgaste fjelltopp i kvar kommune». Det høyeste punktet er også kjent som Piperødåsen.

## Referanser
Ry Tanindraza nay malala ô

**Ry Tanindaizanay malala ô!** har siden 1958 vært den gassiske nasjonalsang, og tittelen kan oversettes med «Å, vårt elskede fedreland.» Musikken er skrevet av Norbert Raharisoa og teksten er av Pasteur Rahajason.

## Tekst

## Eksterne lenker
* Nasjonalsang Audio (real audio)
Vetaåsen

**Vetaåsen** er en ås i Slangsvold i Råde kommune i Østfold. Den har en høyde på 109 meter over havet.

Åsen har en stor militærhistorisk interesse som forsvarsanlegg. I 1902 ble anlegget oppført med kanoner og et 45 meter langt brystvern. Navnet Vetaåsen kommer av at det i eldre tid ble tent vete for å varsle ufred, siden beliggenheten er utmerket for sikt til Solli i Råde.

## Referanser
Kristi legeme

**Kristi legeme** er Jesu Kristi kjødelige kropp. Denne skal ifølge evangeliene i *[[Bibelen]]* ha blitt spikret til et kors av Pontius Pilatis menn.
At det finnes organisk materiale etter Jesus, har vært en anerkjent trosoppfatning innen den katolske kirke gjennom relikvier i kirker. Blant annet hadde Stavanger domkirke en linklut med blod som angivelig skal være fra Jesus.

## Se også
*Kristi legemsfest
*Legeme
*Nattverden
*Korsfestelse

## Referanser
Kjødets synd

**Kjødets synd** er et begrep som fra tid til annen har vært brukt innen kristendommen. Henrik Wergeland benytter det en gang i verket Mennesket – Et digt.

Begrepet finnes ikke i Bibelen, men har trolig bakgrunn i Paulus' bruk av ordet «kjøtt» eller «kjød» (gr. *sarx*). Paulus' hensikt er her ikke å betegne menneskets kropp som syndens egentlige utgangspunkt. Som *kjøttets/kjødets gjerninger* teller han også synder av ren åndelig art. Når han stiller opp *kjøttet* og *ånden* mot hverandre, er det ikke motsatsen mellom det sanselige og åndelige i menneskets vesen han tenker på, men motsatsene i menneskenes nåværende vesen: preget både av *synden* og av *ånden* (som er det guddommelige livsprinsippet). *Kjøttet* kan i sammenhengen ses som et arkaisk begrep synonymt med materie eller, kanskje mer eksakt, materialisme og betegne alt på jorden som har vendt seg bort fra Gud, ved å avvise det høyere livsprinsipp – altså *ånden*. Det ligger heri også en henvisning til sanseligheten som den siden av menneskevesenet hvor den syndige utviklingen finner sitt «angrepspunkt». Paulus' egen terminologi har på dette punktet vist tendenser til hellenistisk innflytelse.

Den gresk-ortodokse kirkens oppfatning av synden har klare likhetstrekk med denne, hvor de oppfatter synden som en svakhet eller sykdom. I den romersk-katolske kirken har man en større vekt på den personlige viljen bak synden, og dermed på skyldbegrepet.

En skribent i Den lutherske bekjennelseskirkes medlemsblad har brukt begrepet om selvopptatthet, stolthet og egeninteresse.

## Referanser


## Se også
*Synd
*Reinkarnasjon
*Legeme
Globus

**Globus** er en modell av en jordklode, et tredimensjonalt kart over planeten, med all dertil hørende geografisk navngivning og kommentarer på plass. Det er vanlig at både byer, landegrenser, hav, fjell og elver samt ekvator, lengde- og breddegrader er oppført på globuser.

## Historie

Den tidligste globus vi kjenner var «Nürnberg Terrestrial Globe», som ble laget 1490-1492 av en tysk kartogtaf, Martin Behaim. En annen tysk kartograf og globusmaker var Johannes Schöner

## Beskrivelse
### Fortegning
En globus er den eneste kartfremstilling som viser jorden uten fortegninger. Når kloder, slike som jorden skal fremstilles, projiseres på et flatt kart, vil det alltid bli en eller annen form for fortegning.  Avhengig av projeksjon vil et kart tilnærmelsesvis enten vise landenes riktige areal, eller vise den omtrentlig riktige avstanden mellom enkeltpunkter på kartet.

### Skala
En typisk globus viser jorden i forholdet ca. 1:40 millioner. Ettersom jorden har en omkrets på omtrent 40 millioner meter (eller en diameter på omtrent 12.75 millioner meter) vil en globus i skala 1:40 millioner ha en omkrets på omtrent 1 meter (eller en diameter på omtrent 32&nbsp;cm). Det lages også globuser i mange andre størrelser.

### Helningsvinkel
En globus monteres vanligvis på et stativ som viser jordens riktige helningsvinkel (23° 27' eller 0.41&nbsp;rad) i forhold til de elliptiske bane rundt solen.

### Topografi
Enkelte globuser har forhøyninger som viser topografi og/eller batymetri slik at man kan visualisere geologi og oseanografi. På en jordglobus er disse forhøyningene som regel sterkt overdrevet, ettersom de ellers knapt ville vært merkbare. Eksempelvis produseres en tredimensjonal terrengglobus med diameter 64&nbsp;cm (som tilsvarer en omkrets på 200&nbsp;cm, eller en skala på omtrent 1:20 millioner) hvor de høyeste fjellene måler over 2.5&nbsp;cm, hvilket tilsvarer omtrent 57 ganger høyere enn den korrekte skalaen for Mount Everest.

### Koordinater
De fleste globuser viser lengde- og breddegrader slik at en kan finne den omtrentlige posisjon for et spesielt punkt på jordens overflate.

## Globus av andre planeter
Selv om globus mest brukes om en modell av jordkloden kan en globus også være en tre-dimensjonal modell av andre himmellegemer, slik som en planet, stjerne eller måne. Det finnes globuser av solen, månen og andre himmellegemer, inklusive fiktive himmellegemer. En globus kan også vise en oversikt over stjernehimmelen.

## Noen kjente store globuser

* Eartha, for tiden verdens største roterende globus (12,3 meter i diameter, det vil si en skala på omtrent 1:1&nbsp;million), i Yarmouth, Maine
* Mapparium, 10 meters globus i Christian Science-bygningen i Boston, Massachusetts, det vil si en skala på omtrent 1:1.3&nbsp;million.
* En kjempeglobus i The News Building i New York City.

## Se også
* Google Earth

## Referanser


## Eksterne lenker
* 
* Replogle Globes -- the world's largest globe maker
* 3D VRML globe
* Photo of a pocket terrestrial and celestial globe  
* NASAs interaktive globus
* Se globuser på DigitaltMuseum
Spytt

**Spytt** eller **saliva** er en fordøyelsesvæske som produseres i spyttkjertlene, som sitter i forbindelse med munnhulen. Hos mennesker produserer kjertlene normalt ca. 1-2 liter spytt i døgnet.

Spyttet blandes med mat gjennom tygging og tungens bevegelser, slik at maten kan fordeles i passelig store klumper (bolus) og svelges ned i svelget og spiserøret.

Spytt inneholder et slimliknende stoff kalt mucin, et såkalt glukoprotein som virker smørende, samt enzymet amylase, som spalter stivelse (et polysakkarid) til enklere karbohydrater (disakkarider og monosakkarider).

## Se også
* Spyttkjertel
Ekebergsletta

**Ekebergsletta** er et område som ligger på Ekebergplatået i Oslo. Ekebergsletta benyttes i dag først og fremst til idrett og er del av Oslos største parkområde, som også omfatter Brannfjell, Ballsletta og Ekebergskogen. Området er et «statlig sikret friluftslivsområde».

Sletta var opprinnelig jorder til Ekeberggårdene, hovedsakelig til Stamhuset Ekeberg, men også til Lille Ekeberg gård og til plasser under nevnte eiendommer. På 1600-tallet ble den delen av Ekebergveien som skjærer tvers over sletta anlagt etter forordning fra Christian IV. Veien kom i 1703 inn under definisjonen den Frederikshaldske Kongevei.

I den nordre delen av sletta ligger Stamhuset Ekeberg og Ekeberg Camping. Videre mot øst ligger Ekeberg hageby, Lille Ekeberg, Ekeberg skole, Brannfjell, Brannfjell skole, KFUM-Hallen, Ekeberghallen og EKT Rideskole før man er tilbake på campingplassen.

Midt ute på sletta ligger Park og Idretts utstyrsområde. Her lå tidligere plassen Smedstua. Mellom 1931 og 1967 gikk det trikk tvers over Ekebergsletta, og Simensbråtenlinja hadde holdeplass på Smedstua. Endeholdeplassen var på Simensbråten, like ved Ekeberg skole.

Like ved Ekeberg skole ser man fortsatt restene av ankringsmasten som luftskipet Norge ble ankret opp i på sin vei mot Nordpolen.

Ekeberg skole er sekretariat for Norway Cup. Ekebergsletta er også hovedarena for Norway Cup, og i tillegg hardrock og heavy metal-festivalen Tons of Rock, som har blitt arrangert der siden 2019.

## Referanser


## Eksterne lenker
*
Helvetia

**Helvetia** er det latinske navnet på Sveits, offisielt kalt *Confœderatio Helvetica*. Det var romernes betegnelse for platåregionen i sentral-Europa, mellom Alpene og Jurafjellene, området som i dag utgjør det vestlige Sveits. 

Navnet stammer fra helvetikerne, et keltisk stammeforbund på det platået på 100-tallet f.Kr.

Sveits bruker fremdeles det fullstendige latinske navnet *Confœderatio Helvetica* for å unngå å bruke fire ulike navn i henhold til Sveits' fire offisielle språk tysk, fransk, italiensk og retoromansk. Helvetia er i dag i bruk på blant annet frimerker, mynter og i forkortelser som for eksempel nasjonalt toppnivådomene (.ch).

## Referanser


## Se også
* Den helvetiske republikk
Årets spisested

**Årets spisested** er en pris som utdeles til norske spisesteder som utmerker seg med å servere god norsk mat basert på lokale tradisjoner.  NRK Reiseradioen promoterer konkurransen. Bak prisen står Norges Bygdekvinnelag, Landbruks- og matdepartementet, Innovasjon Norge, NHO Reiseliv og Norsk Bygdeturisme og gardsmat. Blant tidligere vinnere kan nevnes Byrkjedalstunet.
Waitakere Ranges

**Waitakere Ranges** er en kjede av åser som strekker seg hovedsakelig 25 km fra nord til sør om lag 25 km vest for Auckland på New Zealand. Den høyeste av åsene er 474 meter høy. 

Det opprinnelige maorinavnet på Waitakere Ranges og områdene rundt, var **Te Wao nui a Tiriwa**. 

## Topografi
 
Den vestlige kystlinjen består av over 300 meter høye klipper og med strender innimellom. Den taggete og oppreiste topografien er dannet av vulkansk konglomerat og lavastrømmer som har motstått erosjonen. Åsene er kledd av naturlig skog og busker som for en stor del er i en ettervokst fase etter utstrakt hogst og landbruk i midten og slutten av 1800-tallet og først på 1900-tallet.

## Landskapsvern
Sir Algernon Thomas var den første professoren i geologi og botanikk ved University of Auckland og en stor talsmann for å ta vare på Waitakere Ranges som et naturvernområde. I 1894 ledet han en deputasjon til byrådet i Auckland City og bad om at rådet måtte overtale styresmaktene til å sette av 3&nbsp;500 acres (14 km²) i Nihotupuområdet. Regjeringen støttet forslaget, og i 1895 ble området og flere mindre områder i Waitakere Ranges vernet som: «Reservat for bevaring av den opprinnelige  floraen og faunaen». Det vernede området (*The Waitakere Ranges Regional Parkland*) er nå 28 km² stort.

## Vannforsyning
I 1900 ble det første av mange reservoarer for vannforsyningen til Auckland bygd. Åsene får gjennomsnittlig mer enn 2&nbsp;000 mm nedbør årlig, mens nedbørmengden i selve Auckland sentrum ligger under det halve av dette. http://www.arc.govt.nz/arc/environment/water/rainfall.cfm. Når værsystemene kommer inn fra Tasmanhavet, blir de løftet såpass opp over åsene at det er tilstrekkelig til at de gir fra seg nedbør.

## Dyr og fugler
Området er tilholdssted for kaurisnegler, ildfluer og innfødte langhalede flaggermus. Langhalede og korthalede flaggermus er de eneste landbaserte pattedyrene på New Zealand. Ved Otakamiro Point, helt i nordenden av åsrekken, ligger en av de få hekkekoloniene til havsuler på hovedøyene i New Zealand.

## Friluftsliv
I området ligger fire av de mest populære strendene for surfing i Auckland: Muriwai, Te Henga (Bethells), Piha og Karekare. Strendene er typiske for strendene på vestkysten nord for Taranaki på den måten at de alle er strender med svart sand. Dessuten er det et utbredt nettverk av ruter for fotturer og villmarksturer og utsiktssteder med utsikt over kystene på øst- og vestsiden og østover mot bysentrum. En vei, naturlig nok kalt «Utsiktsveien» (Scenic Drive) går langs etter en stor del av åsene fra Titirangi til Swanson. Det ligger et informasjonssenter nær Titirangi.
Cradle of Filth

**Cradle of Filth** er et ekstrem metal-band fra England.

Cradle of Filth ble grunnlagt i Suffolk i England i 1991. Etter hvert har bandet gradvis endret seg fra rå gothic/black metal til en renere og bedre «produsert» ekstrem gothic metal-stil.

## Medlemmer
### Dagens medlemmer
* Dani Filth – Vokal (1991&ndash;)
* Paul Allender – Gitar (1992&ndash;1996, 2000-)
* Charles Hedger – Gitar (2005&ndash;)
* Dave Pybus – Bass (2002&ndash;2005, 2005-)
* Sarah Jezebel Deva – Støttevokal (1995&ndash;)
* Martin Skaroupka – Live Trommer (2006&ndash;)
* Rosie Smith – Live Keyboard (2005&ndash;)

### Tidligere medlemmer
#### Keyboardister
* Benjamin Ryan (1991&ndash;1994)
* Damien Gregori (1994&ndash;1997)
* Les «Lecter» Smith (1997&ndash;1999)
* Mark Newby-Robson (1999&ndash;2006)
* Martin «Foul» Powell (2000&ndash;2005)

#### Gitarister
* Brian Hipp (1994&ndash;1995)
* Gian Pyres (1996&ndash;2002)
* James Mcilroy (2004&ndash;2005)
* Jared Demeter (1996)
* Jeff Acres (1997&ndash;1998)
* Paul Ryan (1991&ndash;1994)
* Stuart Antsis (1995&ndash;2000)

#### Trommeslagere
* Darren White (1991&ndash;1992)
* Dave Hirschheimer (1999)
* Nicholas Howard Barker (1992&ndash;1999)
* Was Sarginson (1999&ndash;2000)
* Adrian Erlandsson – (1999&ndash;2006)

#### Bassister
* Jon Richard (1991&ndash;1992)
* Robin «Graves» Eaglestone (1992&ndash;2001)

## Diskografi
**[[The Principle of Evil Made Flesh]]*, (Studioalbum, 1994), Cacophonous
**[[Vempire or Dark Faerytales in Phallustein]]*, (EP, 1996), Cacophonous
**[[Dusk and Her Embrace]]* – (Studioalbum, 1996), Music For Nations
**[[Cruelty and the Beast]]* – (Studioalbum, 1998), Music For Nations
**[[From the Cradle to Enslave]]* – (EP, 1999), Music For Nations
**[[Midian (album)|Midian]]* – (Studioalbum, 2000), Music For Nations
**[[Bitter Suites to Succubi]]* – (EP, 2001), Abracadaver
**[[Lovecraft and Witch Hearts]]* – (Samlealbum, 2002), Music For Nations
**[[Live Bait for the Dead]]* – (Konsertalbum, 2002), Abracadaver
**[[Damnation and a Day]]* – (Studioalbum, 2003), Sony Records
**[[Nymphetamine]]* – (Studioalbum, 2004), Roadrunner
**[[Thornography]]* – (Studioalbum, 2006), Roadrunner
**[[Darkly, Darkly, Venus Aversa]]* – (2010)
**[[The Manticore and Other Horrors]]* – (2012)
**[[Hammer of the Witches]]* – (2015)
**[[Cryptoriana - The Seductiveness of Decay]]* – (2017)
* *[[Existence Is Futile]]* – (2021)
* *[[The Screaming of the Valkyries]]* – (2025)

## Eksterne lenker
* 
* 
* 
*
Vexillologi

**Vexillologi** er studiet av flagg. Ordet ble satt sammen av amerikaneren dr. Whitney Smith i 1958. Opprinnelig ble vexillologi sett på som en gren av heraldikken, noen vil fortsatt plassere studiet der. Andre igjen ser studiet som en gren av semiotikkstudiet. Den formelle definisjonen i konstitusjonen til den internasjonale vexillologiforeningen *Fédération internationale des associations vexillologiques* (FIAV) sier at studiet er «dannelsen og utviklingen av en kunnskapsbase om alle typer flagg, deres form og funksjon, og vitenskapelige teorier og prinsipper basert på denne kunnskapen.»

En person som studerer vexillologi er en *vexillolog*, og som en forlengelse av dette kalles av og til en som designer eller tegner flagg en *vexillolograf*.

Ordet *vexillologi* er en syntese av det latinske ordet *vexillum*, som beskriver et flagglignende objekt brukt i romertiden, og suffikset *-logi* som betyr *læren om* eller *studiet av*. 

## Organisert vexillologi
Studiet av flagg er organisert internasjonalt gjennom *Fédération internationale des associations vexillologiques* (FIAV), en sammenslutning av nasjonale og regionale organisasjoner og institusjoner som har til formål å fremme læren om flagg. Under FIAVs ledelse avholdes det annet hvert år internasjonale flaggkongresser. I Norge og Norden er den organiserte vexillologi siden 1973 organisatorisk samlet i Nordisk Flaggselskap.

## Litteratur
* Whitney Smith: *Flags through the ages and across the world*, McGraw-Hill Book Co, Maidenhead 1975, side 12 og 30 

## Internasjonale flaggkongresser
Under ledelse av *Fédération internationale des associations vexillologiques* arrangeres det annethvert år internasjonale flaggkongresser med en av FIAVs medlemsorganisasjoner som arrangør. Det er avholdt 22 slike kongresser:
*Muiderberg (Nederland) (1965)
*Zürich (1967)
*Boston (1969)
*Torino (1971)
*London (1973)
*IJsselmeer (Nederland) (1975)
*Washington D.C. (1977)
*Wien (1979)
*Ottawa (1981)
*Oxford (1983)
*Madrid (1985)
*San Francisco (1987)
*Melbourne (1989)
*Barcelona (1991)
*Zürich (1993)
*Warszawa (1995)
*Cape Town (1997)
*Victoria (Canada) (1999)
*York (2001)
*Stockholm (2003)
*Buenos Aires (2005) 
*Berlin (2007)
* Yokohama (2009)
* Washington D.C. (2011)
* Rotterdam (2013)
* Sydney (2015)
* London (2017)
* San Antonio (2019)

## Se også
* Flagg
* Heraldikk

## Eksterne lenker
* Nordisk Flaggselskap
* Fédération internationale des associations vexillologiques (FIAV)
* 22. Internationale Vexillologikongress i Berlin
* Flagg Forum
Barbershop

**Barbershop** er en vokal musikksjanger fra 1800-tallets USA. Barbershop-musikk framføres vanligvis av en mannskvartett, men også av firestemt kor som synger a cappella. På verdensbasis er herresiden av barbershopkvartetter og kor organisert i Barbershop Harmony Society. I Norden heter organisasjonen SNOBS. Barbershop synges også av kvinner. Verdensorganisasjonen heter Sweet Adelines og den nordiske Nordic Light. Sjangeren stammer opprinnelig fra 1600-tallets musisering på offentlige steder i Europa (derav navnet *barbershop*), men ble særlig utbredt i USA fra 1800-tallet, særlig i perioden før første verdenskrig. I Norden har Barbershop flest utøvere i Sverige.

De fire mannsstemmene i barbershop kalles tenor, lead, baryton og bass, der tenor er lysest og bass dypest. Melodien ligger som hovedregel i den nest lyseste stemmen lead (også kalt annentenor i tradisjonelle kor).

## Litteratur
*
*
## Eksterne lenker
* Barbershop Harmony Societys offisielle hjemmeside (engelsk)
* Den nordiske barbershopforeningen ''Society of Nordic Barbershop Singers'' (svensk)
Inspirasjon

**Inspirasjon** kommer fra latin inspirare, og betyr blåse, pust, ånde inn i eller åndedrag. Begrepet brukes også i overført betydning for stimulans eller tilskyndelse til kunstnerisk eller annen åndelig virksomhet.

Begrepet inspirasjon er dermed et positivt ladet ord med flere betydninger:

* **[[Innånding]]** er innen medisin og fysiologi synonymt med *inspirasjon*, og viser til den delen av respirasjonen som består av at luften trekkes inn i lungene.
* Kunstnerisk inspirasjon kan defineres som den inspirasjon som stimulerer til kreativitet, driv og motivasjon til å arbeide, produsere eller skape.
* Åndelig inspirasjon, kan defineres som den inspirasjon som gir en følelse av indre fred, eller en form for guddommelig kontakt.
Tsjekkias flagg

**[[Tsjekkia]]s flagg** er identisk med flagget som ble brukt av det tidligere Tsjekkoslovakia. Under oppløsningen av Tsjekkoslovakia beholdt Tsjekkia dette flagget mens Slovakia fikk sitt eget flagg.

Flagget har de røde og hvite fargene som stammer fra Tsjekkias gamle riksvåpen, men fordi flagget var nesten identisk med Polens flagg og hadde de samme fargene som Østerrikes flagg ble det lagt til en blå trekant i 1920. 

Flagget i sin nåværende form ble offisielt godkjent av Tsjekkoslovakias nasjonalforsamling 30. mars 1920, og har, med unntak av årene under 2. verdenskrig, vært i uavbrutt bruk siden da.

## Referanser


## Eksterne lenker
*
Martin Behaim

**Martin Behaim**, også **Martin Bohemus**, födt 6. oktober 1459 i Nürnberg, død 29. juli 1507 i Lisboa, var en tysk astronom og kartograf. 

Den globus som han fikk laget i 1492, kalt *[[Erdapfel]]*, er den eldste som ennå finnes bevart.

## Referanser


## Eksterne lenker
* Martin Bohaims globus fra 1492
Einar Steen-Nøkleberg

**Einar Steen-Nøkleberg** (født 1944) er en norsk klassisk pianist. Han vant Spellemannprisen 1976 i klassen klassisk musikk/samtidsmusikk for albumet *Norsk barokk og galanterier* og Gammleng-prisen i klassen klassisk i 1996. 

Steen-Nøkleberg har studert hos Nicolai Dirdal og Hans Leygraf. Han har spilt inn mer en 50 plater og er blant annet kjent for sine Grieg-tolkninger. Han er også leder for Oslo Griegselskap.

Fra 1975 til 1981 var Steen-Nøkleberg professor i klaver på Staatliche Hochschule für Musik i Hannover, Tyskland. Han har en internasjonal karriere som solist og har spilt i London, Paris, Berlin, Tokyo, Moskva, Mexico by, New York, Hamburg og København og vært på turne i USA og det tidligere Sovjetunionen flere ganger.  

## Æresbevisninger og utmerkelser

* Deutsches Klavierwettbewerb 1968 
* Norsk pianistkonkurranse 1972 
* Kritikerprisen 1975 
* Spellemannprisen 1976 
* Lindemanprisen 1987 
* Griegprisen 1988
* Ridder av 1. klasse av St. Olavs Orden 1995

## Referanser


## Eksterne lenker
* Hjemmeside
* Hør Einar Steen-Nøkleberg spille Grieg, L. V. Beethoven, W. A. Mozart, J. S. Bach og F. Chopin.
David Nielsen

**David Nielsen** (født 1976) er en dansk fotballtrener og tidligere fotballspiller.

På toppnivå spilte han senest for norske Brann og la opp som profesjonell fotballspiller etter 2010-sesongen.

Etter at han la opp har han vært spiller og trener i Fyllingen, assistenttrener i Løv-Ham, før han ble trener i Nest-Sotra sommeren 2011. Etter å ha løftet Nest-Sotra opp til 1. divisjon, gikk han av som trener i laget og gikk videre som assistenttrener i Strømsgodset, der tanken var å modne ham for å ta over etter Deila på sikt.

Etter at Ronny Deila brått forlot Strømsgodset bare seks måneder senere, tok Nielsen over som hovedtrener tidligere enn planlagt. Etter en forholdsvis dårlig start på 2015-sesongen valgte imidlertid Nielsen og Strømsgodset å avslutte samarbeidet i slutten av mai 2015, altså bare et snaut år senere. Han ble ansatt som hovedtrener for Lyngby Boldklub 17. juni 2015 og skrev under en treårskontrakt.

Nielsen ble ansatt som trener i  i august 2024, og fikk sparken en drøy måned senere.

## Karriere som spiller
Nielsen startet karrieren i Skagen på aldersbestemte lag. Angriperen har spilt en rekke aldersbestemte landskamper for Danmark.
U-16 3 kamper, 3 mål
U-17 21 kamper, 14 mål
U-19 18 kamper, 13 mål
U-21 4 kamper, 3 mål

Fra høsten 2006 til sommeren 2007 spilte Nielsen for . Etter dette gikk han til Odense Boldklub før han ble lånt ut til Strømsgodset for 2008-sesongen.

### SK Brann
Den 26. januar 2009 ble det klart at Nielsen hadde signert en halvannet års kontrakt med Sportsklubben Brann. Branns spiss Demba-Nyrèn signerte for OB og Odense betalte et beløp som i  pressen ble hevdet å være mellom 7 og 8 millioner kroner. I avtalen lå også en overgang for David Nielsen. David Nielsen spilte med draktnummer 10 i Brann.

Under en hjemmekamp mot Stabæk den 22. mars 2009 kolliderte Nielsen med medspiller Karadas, og ble liggende blødende på banen. Episoden skapte litt kontrovers, da Nielsen ville tilbake på banen og Branns leger tillot dette, selv om dansken endte på sykehus etter kampen.

## Utenomsportslig
På starten av 90-tallet var David Nielsen forsanger i rockbandet Concrete Puppet Frog, som senere ble til moi Caprice. Nielsen har i sine tidligere klubber vært innblandet i en del bråk. Han har blitt siktet av politiet for i 2004 å ha slått ned Allan Gaarde under en trening hvor de begge spilte sammen i Aalborg. 

Høsten 2008 skapte han stor kontrovers med sin selvbiografi *Sorte svin* der han blant annet innrømmer at han med vilje forsøkte å tape en kamp mot FC København. Tap i den kampen ville føre til at FCK ble seriemestere og Nielsens klubb Aalborg ville sikres en plass i UEFA-cupen som følge av at de hadde tapt den danske cupfinalen for FCK samme sesong. David Nielsen var etter eget utsagn i pengeproblemer på denne tiden og en plass i UEFA-cupen ville gitt ham en bonus på  danske kroner. Disse innrømmelsene førte blant annet til at hans daværende klubb Odense ikke ønsket ham tilbake etter utlånet i Strømsgodset og Nielsens karriere var i fare.

## Referanser


## Eksterne lenker
* 
* 
*
Syn

**Syn** er en sans og kalles derfor også **synssans**. De fleste organismer som har en evne til å se, bruker spesialiserte organer til denne oppgaven. Disse organene kalles øyne. Mange høyerestående organismer, deriblant også mennesket, har i tillegg utviklet en evne til å oppfatte og skille mellom farger gjennom fargesyn og dybdesyn / stereoskopi.

Forenklet kan man si at synssansen består av tre deler:
* Øyet med de ytre øyemusklene.
* Synsnerven som går fra øyet til synssenteret i hjernen.
* Synssenteret i hjernen.

Synssansen brukes for å registrere elektromagnetisk stråling, mer spesifikt lys, det vil si et begrenset elektromagnetisk spektrum som kan variere fra organisme til organisme. Mennesker kan oppfatte elektromagnetisk stråling som har en bølgelengde på omtrent 400&ndash;700 nanometer, og de fleste andre organismer med en høyt utviklet synssans kan oppfatte omtrent det samme spekteret, selv om sanseorganene kan være svært forskjellige fra menneskets. Mange fugler og insekter kan for eksempel oppfatte ultrafiolett lys, det vil si lys med en bølgelengde på omtrent 325&ndash;400 nm, i tillegg til det vi mennesker kaller synlig lys.

Hos noen dyr, for eksempel øgler, er synssansen utvidet til et slags tredje øye, et såkalt parietaløye, som sitter på toppen av hodet. Her finnes det sanseceller som reagerer på lys.

Historisk sett har det vært svært vanskelig å definere hvordan synssansen virker. Sammenhengen mellom øyet og objektet man ser på, har vært vanskelig å forklare, og dette var noe av det som greske filosofer i antikkens Hellas var opptatt av. Etter hvert som vår forståelse av hva lys var økte, økte også vår forståelse for hvordan synssansen virker. Selv i dag har vi vansker med å forstå de psykologiske prosessene bak den visuelle persepsjonen. Studier av optiske illusjoner har bedret vår kunnskap også på dette feltet.

## Se også
* Akinetopsia
* Øye
* Fargeblindhet
* Fargesyn
* Synsfelt
* Synsnerven
* Synssenteret
* Synstap
* Synshemming
* Synsundersøkelse
Smak

**Smak** er dyrs og menneskers evne til å kjenne visse kvaliteter ved mat, drikke og andre stoffer ved hjelp av tunge, gane og svelg. Smak er en av de fem «klassiske» sansene sammen med lukt, hørsel, syn og følesansen (berøringssansen, likevektssansen eller det somatosensoriske systemet). Begrepet omfatter også den egenskapen ved et stoff som påvirker sanseorganene i munnen og dermed opplevelsen; smak er basert på den kjemiske sammensetningen av det som smakes. Alle sansefunksjonene er knyttet til det perifere nervesystemet. Cellene som registrerer smak (smaksløkene) er hos mennesker plassert på tungens overflate og bakerst i halsen. Tre ulike nerver sender impulser fra smaksløkene til smakssenteret i hjernen.

## Grunninndeling av smaker
Generelt deles smaksinntrykk i de grunnleggende smakene søtt, surt, bittert, salt og umami. Områder av tungen er spesielt følsom for noen smaksinntrykk, og det blir mange ganger misforstått som at smaksløkene et spesialisert for enkelte smaker. I virkeligheten er det smakscellene i smaksløkene som er spesialisert for enkelte smaker. Det finnes mellom femti og hundre smaksceller i hver smaksløk, og alle smaksløkene reagerer mer eller mindre på alle smaksinntrykkene.

De spesialiserte smakscellene, som smaker hver av de fem grunnsmakene, fordeles over hele tungen, men ikke helt jevnt. For eksempel vil den fremste delen smake mer *søtt*, mens den bakre mer *bittert*. Hjernen spiller også en rolle for tungens smaksdistribusjon.

«Metallisk» regnes ikke inn blant de fem grunnleggende smakene, siden dette er en opplevelse som hovedsakelig kommer fra elektriske strømmer mellom ulike stoffer, som i et elektrisk batteri.

«Hot», for eksempel fra capsaicin i pepper eller chili, eller fra allylisothiocyanat i sennep eller wasabi, regnes heller ikke inn blant de fem grunnleggende smakene, siden «hot» ikke registreres av sansecellene i smaksløkene på tungen, men istedet er en smerteopplevelse med opphav i sensorer som finnes både i munnhulen og andre steder på kroppen; disse gir oftest en følelse av varme.  

## Faktorer som påvirker smaksoppfattelse
Mange faktorer påvirker smaksoppfattelse, for eksempel:
* Alder – sansen for søtt sies å være mange ganger sterkere hos barn
* Genetiske variasjoner
* Temperaturen i munnen og på det som smakes på.
* Medisiner og kjemikalier som tas opp i kroppen kan gi smaksendring over tid. Endringene er sjelden permanente
* Røyking flater ut smakene. Røykeslutt vil for mange innebære at smak og lukt blir tydeligere igjen etter en tid
* Sinnstilstand. Depresjoner kan påvirke oppfattelsen av smaker.
* Hva man har hatt i munnen like før. Sterke smaker kan forårsake at svakere smaker etterpå blir feiltolket, for eksempel smaker appelsin helt annerledes like etter at en har børstet tennene med tannkrem.
* Lukt gir informasjon som påvirker smaksopplevelse på tunga. For eksempel vil smaken av pære og eple være vanskelig å skille uten luktesansen.
* Synet spiller en rolle for smaken.

## Se også
* Smaksstoffer
* Aroma
* Lukt
* Ettersmak
* Smak (sosiologi)

## Referanser




## Eksterne lenker
* Spørsmål og svar om lukt og smak (på svensk)
Mošovce

**Mošovce** er en landsby i sentral-slovakia med 1&nbsp;345 innbyggere (2017). Landsbyen har mange historiske minnesmerker, og er fødestedet til den kjente slovakiske dikteren Ján Kollár.

## Demografi

## Galleri

Kastielmosovce.jpg|Herskapshus
Kostolmosovce1.jpg|Protestantisk kirke
Kostolmosovce2.JPG|Katolsk kirke
Kaplnka-Mosovce.jpg|Kapell
Dom-Mosovce.jpg|Gammel arkitektur
Mapa-Mosovce.png|Mošovce


## Referanser


## Eksterne lenker
* 
* Brosjyre
* Informasjon 
* Drienok
Abraham Jacobi

**Abraham Jacobi** (født 6. mai 1830 i Hartum i Westfalen i Preussen, død 10. juli 1919 i Bolton Landing, New York i USA) var en tysk barnelege, som regnes som pediatriens far. Han åpnet den første barneklinikken i USA.

Jacobi fullførte studiet i medisin ved universitetet i Bonn i 1851. Han sluttet seg kort etter til den revolusjonære bevegelsen, og ble dømt for forræderi og fengslet, før han flyktet i 1853. Han reiste da til England og så videre til New York.

Fra 1861 var han professor i barnesykdommer ved New York Medical College, og fra 1867 til 1870 ledet han det medisinske fakultet ved universitetet i New York. Han underviste ved Columbia-universitetet fra 1870 til 1902.

Jacobi deltok i grunnleggelsen av *[[American Journal of Obstetrics]]*.

Hans kone, Mary Putnam Jacobi, var også lege. Hun var den første kvinnelige student ved L'École de Médecine i Paris.

Jacobi var en venn av Carl Schurz.

## Referanser
Svein Roger Dahlen

**Svein Roger «Svenna» Dahlen** (født 1. august 1974) er en fotballspiller som har spilt for følgende norske klubber i posisjonen som målmann: Eik-Tønsberg, Pors Grenland, Odds BK, Herkules.

I sesongen 2006 ble hentet inn som tredjekeeper for Odd Grenland fra 3.-divisjonsklubben Herkules etter at førstekeeper Rune Jarstein pådro seg en suspensjon. Han har også spilt for Eik-Tønsberg og Pors Grenland, og var i flere sesonger reservekeeper for Odd. Han fikk totalt 6 tippeligakamper for Skiens-klubben.

## Referanser


## Eksterne lenker
* «Svein Roger Dahlen», *Altomfotabll.no *
Strangitter

**Strangittene** er en gren av De siste dagers hellige som utgjør et ganske lite samfunn i dag. Offisielt kaller de seg **Church of Jesus Christ of Latter Day Saints**.

Strangittene ble til som en gruppe rundt forkynnelsen til James Jesse Strang. Han påstod å ha fått et brev fra Joseph Smith hvor det ble fortalt at han var sett ut til å være den neste lederen. Han hevdet også å motta forskjellige åpenbaringer. Strangs etterfølgere den første tiden kom til å telle flere tusen personer. De dannet et samfunn med et hovedsete på Beaver Island i Michigansjøen. Strang ble utropt som deres konge. Det oppstod imidlertid opptøyer etter en stund, og Strang ble skutt ned og døde av skadene. Mange forlot samfunnet etter dette, men noen fortsatte å tro på Strangs budskap.

Kirkens nåværende hovedvarter er i nærheten av Burlington, Wisconsin. I tillegg til Bibelen, Mormons bok og Lære og pakter forholder kirken seg også til åpenbaringer som Strang skal ha mottatt. Kirken praktiserer forskjellige innvielsesseremonier. Tilhengerne praktiserer dåp for døde, men bare for døde som antas å ha tatt i mot budskapet. Kirken holder fast ved læren om evige ekteskap. Kirken forkynte polygami før i tiden og Strang selv hadde flere koner, men i dag har man sluttet å praktisere det.

## Plassering i Siste dagers hellige-bevegelsen
Bjørg Lødøen

**Bjørg Lødøen** (Oslo, 7. desember 1931 - Oslo, 5. mars 2009) var en norsk billedkunstner. Hun viste tidlig en naturlig begavelse som tegner og maler. Da familien flyttet tilbake til Oslo i 1945 kom hun gjennom sin far i kontakt med maleren Xan Krohn. Fra 1951 til 1954 studerte hun ved SHKS, senere som elev av maleren Alexander Schultz, ved Statens kunstakademi fra 1957 til 1961. Med sine bilder, og med sitt musikksamarbeid med Rolf Aamot til hans filmer for kino og fjernsyn ga hun form til den sansede virkelighets usynlige energi. Lødøens malerier er preget av en sjeldent intens og variert bruk av farger, lydbildene av et tilsvarende register.

## Utstillinger
* Kunstnerforbundet, Oslo 1961, malerier og tegninger.
* Oslo Kunstforening, Oslo 1966, malerier.
* Kunstnernes Hus – Permanenten, Oslo 1973, malerier.
* Porsgrunn kunstforening , 1973, malerier.
* Kunstnernes Hus, Oslo 1976, malerier, samarbeid med Rolf Aamot.
* Bergen Kunsthall, 1994, samarbeid med Rolf Aamot.
* Galleri Bjerke, Oslo 1996.
* Oslo rådhus, (malerier, storskala http://www.pluto.no/lodoen/galleri4.htm ), 1999.
* Kongsvinger kunstforening , 1999, malerier og akvareller.
* Anders Svor-museet, Hornindal, Nordfjord, 2000, malerier og akvareller.

## TV

* «Visuelt» (1971); musikk:Rolf Aamot/musikkinnspilling: Bjørg Lødøen og Rolf Aamot.
* «Progress» (1977); musikk:Rolf Aamot/musikkinnspilling: Bjørg Lødøen og Rolf Aamot.
* «Puls» (1986), 3. sats; musikk:Rolf Aamot/musikkinnspilling: Bjørg Lødøen og Rolf Aamot.t.
* «Medusa» (1986), et billedtonedrama av Bjørg Lødøen og Rolf Aamot; hvor Lødøen medvirket som skuespiller.
 
## Kino
 
* «Kinetisk Energi» (1967–68), musikk:Rolf Aamot/musikkinnspilling: Bjørg Lødøen og Rolf Aamot.
* «Vision – en film om Gustav Vigeland»" (1969); musikk:Rolf Aamot/musikkinnspilling: Bjørg Lødøen og Rolf Aamot.
* «Strukturer» (1970); musikk:Rolf Aamot/musikkinnspilling: Bjørg Lødøen og Rolf Aamot.
* «Actio» (1980);  musikk:Rolf Aamot/musikkinnspilling: Bjørg Lødøen og Rolf Aamot.

## Referanser


## Litteratur
* *Norsk kunstnerleksikon*. Bind 2. 1983. Universitetsforlaget, Oslo.

## Eksterne lenker
* '''Rolf Aamots offisielle side'''
Annemarta Borgen

**Annemarta Borgen** (tidligere **Evjenth**; født 17. februar 1913 i Gildeskål, død 20. desember 1988) var en norsk forfatter, gift med Johan Borgen. Hun var datter av Haakon Martin Evjenth.

## Verk
* 1974: *Urtehagen på Knatten*
* 1981: *Deg* (om samlivet med Johan Borgen.)
* 1982: *Rosehagen på Knatten*
* 1983: *Fisk fra kjøkkenet på Knatten*

## Referanser


## Eksterne lenker
* Annemarta Borgen hos Store norske leksikon
* Utdypningsartikkel om Johan Borgen hos Norsk biografisk leksikon
*Johan og Annemarta Borgen hos Norsk Oversetterleksikon
Team United Bakeries

**Team United Bakeries** (etablert 2006) var et norsk privatfinansiert semi-profesjonelt idrettslag med utøvere i terrengsykling og langrenn. I 2017 sluttet United Bakeries som tittelsponsor. Langrenns-laget skiftet navn til Team Koteng.

## Historikk
Sykkelgruppen ble etablert i 2006 av Rune Høydahl som Team Høydahl. Høydahl var tidligere profesjonell rytter med sponsoravtale med Giant Manufacturing, og syklistene benyttet sykler av dette merket gjennom en avtale med den norske importøren. Før 2007-sesongen fikk laget ny hovedsponsor i den norske hjelmprodusenten Etto, og navnet ble endret til *Team Etto Høydahl*.

Skilaget ble etablert sommeren 2008 etter initiativ av Remi Goulignac, eieren av United Bakeries, og Thomas Henriksen.

Før 2009-sesongen inngikk sykkelgruppen sponsoravtale med United Bakeries, og navnet ble endret til *Team United Bakeries*. Thomas Alsgaard var tilknyttet Team Unites Bakeries til 2013, da han gikk til Team LeasePlan Go.

## Liste over utøvere
:*Listen er ikke fullstendig.*

## Se også
*Proteinfabrikken / KTM UCI Mountainbike Racing Team

## Referanser
Klo

**Klo** (flertall *klør*) er en hylseformet horndannelse, som oftest dolkeformet, som beskytter tærnes siste ledd hos krypdyr, fugler og pattedyr. Klør med en annen utforming enn den hylseformede blir typisk betegnet på andre måter, for eksempel som negl hos primater, hov hos hestedyr og klov hos klovdyr. Klør bygges opp av molekyler som består av keratin. Det samme materialet som også danner horn, nebb, hår og pels hos mange arter.

## Leddyr
Klør finnes normalt hos leddyr. Kloleddet hos leddyr kalles *chela* (plural chelae) på latin. Det er det ytterste leddet på foten.  Et bein med et kloledd heter *chelipeds*. Her er normalt et par klør *unguiculus*. Disse kan være ubetydelige, små, eller kraftige med store haker, som hos lusefluene.  Hos noen (fluer), finnes det to små puter (pulvilli) og hos en delgruppe av fluene er det i tillegg en ekstra midtstilt «pute» (empodium) eller en «hårbørste» (*arolium*).  Hos enkelte arter er kloleddet lite, mens andre har kraftige klør. Det kan være tilbakedannet eller lite utviklet. Særlig arter som graver i jorden har ofte velutviklede kloledd, ofte i kombinasjon med utvekster på beina. Slik som hos enkelte biller i gruppen skarabider

Begrepet benyttes også om gripeorganene til enkelte leddyr, som kloreker, krabber og skorpioner.

## Se også
* Spore

## Referanser




## Eksterne lenker
*
Scud

**Scud** er et populært navn på taktiske ballistiske missiler produsert av Sovjetunionen under den kalde krigen og som ble eksportert til flere andre land, blant annet Irak og Libya. Navnet skriver seg tilbake til NATO-kallenavnet på SS-1 Scud, men ble senere brukt av media også om andre sovjetiske ballistiske missiler og kopier av disse.

Scudmissilet ble spesielt kjent for verden under Gulfkrigen (1991). Saddam Hussein brukte Scudmissiler til å beskyte Israel, i håp om at de skulle bli med i krigen slik at koalisjonen som USA hadde bygget opp ville slå sprekker. For å motvirke dette utplaserte USA patriotmissiler i Israel, for å skyte ned innkommende Scudmissiler.

## Eksterne lenker
*
Benjamin Kowalewicz

**Benjamin Kowalewicz** (bedre kjent som Ben Kowalewicz) ble født i Montréal, Canada, 16. desember 1975 og er i dag vokalist i det alternativ rock/rock-bandet Billy Talent nettopp fra hjemlandet. Hans lett gjenkjennelige stemme og energiske opptredener på konserter har blitt et av varemerkene til det voksende bandet. Ben står også bak de følsomme sangene du finner på Billy Talent og Pezz' til sammen tre albumer (2006), blant annet «Nothing To Lose» inspirert av et offer for mobbing som senere begikk selvmord hvor han gjør et opprør mot det miserable. Den til tider ekstreme og samtidig rolige sangeren møtte bandmedlemmene og startet Pezz (Billy Talents tidligere navn) på skolen han gikk på, «Our Lady of Mount Carmel Catholic Secondary School» på et talentshow. Senere kom Ben med bandnavnet «Billy Talent» som han fikk fra boken og filmen «Hard Core Logo», etter problemer med et annet band kalt Pezz.  

Bens etternavn kommer av hans polske ætt. Han bor i dag i Toronto, Canada etter et tidligere opphold i Mississauga, Ontario, men bruker det meste av tiden på å turnere rundt om i Nord-Amerika og Europa.

## Referanser


## Eksterne lenker
* 
* 
*
Labb

En **labb** er den delen av foten pattedyr, som ikke er hovdyr, trår ned på, enten de er tågjengere eller sålegjengere.

Labbene hos dyr er som regel utstyrt med et antall tær, som kan være utrustet med klør. I noen tilfeller, hos noen kattedyr, kan klørne trekkes inn i et hylster som beskytter dem når de ikke er i bruk.

Tågjengerenes labber sitter et stykke nedenfor hælen (bakben) eller albuen (framben) og er ustyrt med støtdempende tråputer på undersiden, som kalles *[[pote]]r*. Eksempler på tågjengere er kattedyr og hundedyr.

Sålegjengerne trår ned på hele foten, fra hæl til tåspiss, og tråputen kalles en *[[fotsåle]]*. Eksempler på sålegjengere er bjørner og halvbjørner. Primater er også sålegjengere, men de har føtter i stedet for labber.

## Referanser
Pote

En **pote** er en støtdempende tråpute som finnes på undersiden av labbene til pattedyr som regnes som tågjengere. En labb har flere poter.
I dag

**I dag** (bokmål og riksmål), eller **idag** (riksmål), er tidsperioden fra siste midnatt til neste midnatt. I dag er dagen etter i går og dagen før i morgen. I dag kan også brukes i betydningen *nå for tiden*, altså med et tidsbegrep som inkluderer mer enn dagen i dag.

## Ortografi
*I dag* skrives som to ord på norsk bokmål og nynorsk. På riksmål er det tillatt å skrive både *i dag* og *idag*.  På engelsk heter det *today*, på tysk *heute*, på fransk *aujourd'hui*, på italiensk *oggi*, på spansk *hoy* og på japansk *kyoo*.

## Fakta om dagen i dag

I dag er det  . . ()

Det er den  dagen i uke , og den  dagen i år . Datoen i dag skrives  på ISO 8601-ukeformat.

*  har norsk navnedag i dag.
* 
* I dag er det .
* 
*I dag er det cirka   til neste gang det er fullmåne.

## Bruk av uttrykket ''i dag''
I boktitler blir uttrykket ofte brukt i sammensetninger som illustrerer tidsforløp: I går, i dag, i morgen. Det kan også brukes i betydningen *nå for tiden*, altså med et tidsbegrep som inkluderer mer enn dagen i dag. 

### Noen titler
* Norge IDAG – kristen ukeavis
* *I dag er ein fin dag* – roman av Ingrid Z. Aanestad. Oktober, 2006. ISBN 82-495-0430-5
* *Idag og imorgen* – skuespill av Liv Heløe
* *[[I dag (album)|I dag]]* – album av Benny Borg
* *Idag* – album av Lars-Erik Norrstrom Trio
* *Idag, imorgen, alltid* – et kunstverk av Kari Cavèn i Skulturlandskap Nordland
* *Imorgen er idag igår* – Boktittel fra 1932 av psevdonymet Lita.
* *I går var i dag i morgen* Roman av Klaus Hagerup. Aschehoug, 1992. 179 sider. ISBN 82-03-16862-0

### Kjente verselinjer
* *I dag skal eg liggja på ryggjen å sjå/ på lerka som svingar seg høgt i det blå.* Verselinje av Jakob Sande som ble svært populær da Jon Eikemo sang den i kabareten *Trur eg*. Linja er hentet fra diktet *Etter ein rangel* i diktsamlinga *Storm frå vest* 1931.
* *I dag står flaggstangen naken*. Verselinje av Nordahl Grieg fra 17. mai 1940, da han leste det i Tromsø radio. Utgitt i samlingen *Friheten* i 1945.

### Noen uttrykk
* *I dag rød, i morgen død*. (Tysk: *Heute rot, Morgen tot*) Uttrykk som føres tilbake til Sirak 10,11. Dorothea Engelbretsdatter bruker uttrykket i *Siælens Sang-Offer XXIV* fra 1668.
* *I dag konge, i morgen død*. Sirak 10,11
* *I dag rik, i morgen lik*.
* *I dag gull, i morgen muld*.
* *Den som i dag er frisk og raud, kan i morgon vera daud*. Ivar Aasen *Norske Ordsprog*.
* *I dag meg, i morgen deg*. Siraks bok i gammeltestamentet, ofte brukt på antikke gravsteiner i den latinske formen *Hodie mihi, cras tibi*.
* *Gjør i dag det du gjerne vil utsette til i morgen.*

## Referanser
Tågjenger

En **tågjenger** eller **digitigrad** (zool.) er en betegnelse som omhandler pattedyr, som når de går bare berører marken med den fremste delen av foten, enten på tærne, eksempelvis rovpattedyr i kattefamilien og hundefamilien, eller bare med tåspissen, eksempelvis hovdyr som hester og krøtter.

Tågjengere har en modifisert fot som gir bedre demping mot trykkbelastning når dyret løper. Tågjengere er derfor hurtigløpende dyr.

## Se også
* Sålegjenger
Våningshus

**Våningshus** er en benevnelse for beboelseshus særlig på gårdsbruk (øvrige bygninger omtales som uthus). Betegnelsen er mest brukt utenfor byer og forekommer i byene eksempelvis på Grünerløkka i Oslo. Stue er en eldre betegnelse for bolighus, spesielt beboelseshus med ildsted. Våningshusene varierte i størrelse og form, og avspeilet vanligvis gårdens rikdom. Form etter lokal byggeskikk.

Ordet «våning» kommer av middelnedertysk *wonen* (å ha tilhold, bo) og *woninge* (bosted, tilhold) og gjenfinnes i moderne tysk som «Wohnung» (bolig) og verbet «wohnen» som betyr å bo samt i svensk «våning» (etasje, leilighet). 

En trolig grunn til at vi har fått ordet inn i språket, er at matrikkelen var et virkemiddel for beregning av skatt til kongen av Danmark-Norge, som hadde mange rådgivere av tysk opphav gjennom årene.

## Se også
* Gård
* Småbruk
* Kårbolig
## Referanser